Villa Tammekann

Villa Tammekann on Tartus Tähtveres Kreutzwaldi tänav 6 asuv elumaja, mille 1932. aastal projekteeris Tartu Ülikooli geograafiaprofessori August Tammekannu perekonnale Soome arhitekt Alvar Aalto. See on üks Eesti tuntumaid näiteid funktsionalistlikust arhitektuurist ning ainus Aalto projekteeritud hoone Eestis.

Hoone ehitust alustati 1932, kuid majanduskriisi tõttu see takerdus ning Tammekann kolis 1933. aastal pooleldi valminud majja. Teise maailmasõja aegu lahkus tema perekond Eestist, maja riigistati ning tagastati ta järeltulijaile alles 1994. aastal. Nõukogude ajal tehti majas ümberehitusi, sealhulgas rajati vaheseinu ja asendati funktsionalistlik lamekatus kelpkatusega.

1998. aastal ostis hoone professor Tammekannu lastelt Turu Ülikooli Sihtasutus. Hoone renoveeriti, järgides hoolikalt Alvar Aalto algset projekti. Renoveerimistöid juhtis arhitekt Tapani Mustonen. Alates 2000. aasta aprillist tegutseb villas Turu Ülikooli ja Tartu Ülikooli ühine sihtasutus Granö keskus.

Viited

Kirjandus
 Karin Hallas "Alvar Aalto Tammekannu villast Tartus" Eesti Ekspress, 10/1998

Välislingid
 Mirjam Peil "Villa Tammekann" Kodukiri, 5. mai 2003
 "Tammekannu villa valiti rahvusvahelise tähtsusega hoonete hulka" ERR / Tartu linnavalitsuse pressiteade, 12.11.2012

Tartu ehitised
Tähtvere